31 Joale Bafilista ba ne ba loantša Baiseraele,+ eaba banna ba Iseraele ba baleha ka pel’a Bafilista, ’me ba ’na ba oela fatše ba bolailoe+ Thabeng ea Gilboa.+ 2 Bafilista ba ’na ba beha Saule le bara ba hae merebele; qetellong Bafilista ba bolaea Jonathane+ le Abinadabe+ le Malki-shua,+ bara ba Saule. 3 Ntoa ea imela Saule, eaba ba fulang, banna ba fulang ka seqha, qetellong baa mo fumana, eaba ba fulang ba mo ntša maqeba a mabe.+ 4 Joale Saule a re ho mojari oa lihlomo tsa hae: “Tsomula sabole+ ea hao ’me u ntlhabe ka eona, esere banna bana ba sa bollang+ ba tla ’me ka sebele ba ntlhaba ’me ba nketsa hampe.” Mojari oa lihlomo tsa hae o ne a sa rate,+ hobane o ne a tšohile haholo. Kahoo Saule a nka sabole eaba o itihela holim ’a eona.+ 5 Ha mojari oa lihlomo tsa hae a bona hore Saule o shoele,+ joale le eena a itihela holim ’a sabole ea hae ’me a shoa hammoho le eena.+ 6 Kahoo Saule le bara ba hae ba bararo le mojari oa lihlomo tsa hae, esita le banna ba hae bohle, ba shoa hammoho ka letsatsi leo.+ 7 Ha banna ba Iseraele ba neng ba le sebakeng se khohlong le ba neng ba le sebakeng sa Jordane ba bona hore banna ba Iseraele ba ne ba balehile, le hore Saule le bara ba hae ba ne ba shoele, joale ba qala ho tloha metseng ’me ba baleha,+ ka mor’a moo Bafilista ba kena ’me ba lula ho eona.+ 8 Eitse letsatsing le hlahlamang, ha Bafilista ba tlil’o hlobolisa ba bolailoeng,+ ba fumana Saule le bara ba hae ba bararo ba oele Thabeng ea Gilboa.+ 9 Ba mo khaola hlooho+ ’me ba mo hlobolisa seaparo sa hae sa tšireletso eaba ba romeletsa naheng ea Bafilista ka hohle ho tsebisa+ matlo a litšoantšo tsa bona tse rapeloang+ le batho. 10 Qetellong ba beha seaparo sa hae sa tšireletso+ ka tlung ea litšoantšo tsa Ashtorethe,+ ’me setopo sa hae ba se tlamella lerakong la Bethe-shane.+ 11 Mabapi le eena, baahi ba Jabeshe-gileade+ ba utloa seo Bafilista ba neng ba se entse ho Saule. 12 Kapele-pele banna bohle ba sebete ba ema ’me ba tsamaea bosiu bohle eaba ba nka setopo sa Saule le litopo tsa bara ba hae lerakong la Bethe-shane ’me ba tla Jabeshe eaba ba li chesetsa moo.+ 13 Joale ba nka masapo+ a tsona eaba ba a pata+ tlas’a sefate sa tamariske+ Jabeshe, ’me ba itima lijo ka matsatsi a supileng.+